Mik’ on onni?
Mik’ on onni? Äl’ luovu sa kauneuden laista,
 älä hääpuvun päärmeistä loisteliaista!

 Hyvä maailmaa kieltää, mut vaikea heittää
 elon kaunistajaa, sulo lempeä maista.

 Luon verhoni umppuna lehdossa riemun:
 Pyhä maineeni menköön ja kaapuni kaista! –

 Kera ruusuin ma kuiskin, lounainen leyhkii,
 sävel soi satakielten myrtistömaista.

 Sulo huulia suutele, huulet kun hehkuu;
 pian syys on, ja enää et naurata naista!

 Elo huone on: sisään ja ulos vie ukset,
 mut paluutiellesi päivä ei paista.

 Pyhä Hafiz, sä mistäpä sait nämä aatteet?
 Shach Mansurin puistoista mainehikkaista!

Muhammed Semseddin Hafiz
Runot
Valter Juva